ཏང་གིས་སློབ་གསོའི་ལས་དོན་ལ་ཕྱོགས་ཡོངས་ནས་འགོ་ཁྲིད་བྱ་རྒྱུར་ཤུགས་སྣོན་རྒྱག་པ་ནི་སློབ་གསོ་ཡག་པོ་གཉེར་བའི་གཞི་རྩའི་འགན་ལེན་ཡིན།ཏང་གི་ཚོགས་ཆེན་བཅོ་བརྒྱད་པ་འཚོགས་ཚུན་རང་ལྗོངས་ཀྱི་སློབ་གསོའི་བྱ་གཞག་གི་འཕེལ་རྒྱས་ལ་མངོན་གསལ་དོད་པའི་གྲུབ་འབྲས་ཐོབ་པའི་ཆེས་རྩ་བ་ནི་ཐོག་མཐའ་བར་གསུམ་དུ་ཏང་གི་ཕྱོགས་ཡོངས་ཀྱི་འགོ་ཁྲིད་མཐའ་འཁྱོངས་བྱས་པས་ཡིན།ཏང་གིས་སློབ་གསོའི་བྱ་གཞག་ལ་ཕྱོགས་ཡོངས་ནས་འགོ་ཁྲིད་བྱ་རྒྱུ་མཐའ་འཁྱོངས་བྱེད་པ་ནི་སློབ་གསོའི་ལས་དོན་ཡག་པོ་སྒྲུབ་པའི་ཉམས་མྱོང་རྩ་ཆེ་ཤོས་དང་གལ་འགངས་ཆེ་ཤོས་ཤིག་ཡིན་ལ་ང་ཚོའི་ཆབ་སྲིད་ཀྱི་ལེགས་ཆ་ཆེ་ཤོས་དེའང་ཡིན་པས་སློབ་གསོའི་བྱ་གཞག་ལ་དར་ཆ་གང་འདྲ་ཞིག་སྒྲེང་བ་དང་ལམ་བུ་ཇི་འདྲ་ཞིག་ཏུ་བསྐྱོད་པའི་གནད་དོན་དང་འབྲེལ་བ་ཡོད་པ་ལག་ལེན་ལས་ར་སྤྲོད་གང་ལེགས་ཐུབ་ཡོད།སྤྱི་ཁྱབ་ཧྲུའུ་ཅི་ཞི་ཅིན་ཕིང་གི་རྟེན་འབྲེལ་འཕྲིན་ཡིག་གི་དགོངས་དོན་སློབ་སྦྱོང་ལག་བསྟར་བྱེད་པར་རིམ་ཁག་ཏང་ཨུད་ཀྱིས་སློབ་གསོའི་སྒྱུར་བཅོས་འཕེལ་རྒྱས་དེ་ཉིད་ཉིན་རེའི་གྲོས་རིམ་ནང་འཇུག་པ་དང་།ཏང་སྲིད་ཀྱི་འགན་འཁུར་བློ་མཐུན་གཙོ་བོས་སློབ་གསོར་རྒྱུས་ལོན་དང་།སློབ་གསོར་སེམས་ཁུར།སློབ་གསོར་ཞིབ་འཇུག་བཅས་བྱེད་པ།ཏང་གི་འགོ་ཁྲིད་ལ་ཕྱོགས་ཡོངས་ནས་ཤུགས་སྣོན་རྒྱག་རྒྱུ་དེ་ཉིད་དཔེ་ཁྲིད་མི་སྐྱོང་དང་སློབ་གཉེར་སློབ་སྐྱོང་གི་བརྒྱུད་རིམ་ཧྲིལ་པོར་ཁྱབ་པ་བྱེད་པ།ཏང་གི་འགོ་ཁྲིད་མཐའ་འཁྱོངས་དང་ཤུགས་སྣོན་རྒྱག་པའི་རྩ་འཛུགས་ཀྱི་མ་ལག་དང་།ལམ་ལུགས་ཀྱི་མ་ལགལས་ཀའི་ལམ་སྲོལ་བཅས་འཛུགས་པ་དང་འཐུས་སྒོ་ཚང་དུ་གཏོང་བ།ཏང་གི་འགོ་ཁྲིད་གཞུང་ཕྱོགས་ཀྱི་མཐིལ་དང་འཕྲེད་ཕྱོགས་ཀྱི་མཐའ་ལ་ཁྱབ་པའི་ལས་ཀའི་རྣམ་པ་ཞིག་གྲུབ་པ་བཅས་བྱས་ཏེ་ཏང་གི་སློབ་གསོའི་མཛད་ཕྱོགས་སློབ་གྲྭའི་ལས་ཀའི་གང་ས་ཅི་ཐད་ལ་ཕྱོགས་ཡོངས་ནས་ལག་བསྟར་བྱེད་དགོས།